Κώστας Προύσαλης

Ο Κώστας Προύσαλης (Νάουσα Ημαθίας, 6 Οκτωβρίου 1980) είναι Έλληνας παλαίμαχος διεθνής πετοσφαιριστής. Από τον Απρίλιο του 2025 είναι προπονητής στον Ηρακλή Θεσσαλονίκης.

 Καριέρα 
Ο Κώστας Προύσαλης έκανε τα πρώτα του βήματα στο χώρο της πετοσφαίρισης στις ακαδημίες του Ζαφειράκη Νάουσας, ομάδα της πόλης της καταγωγής του. Στην ομάδα της Νάουσας παρέμεινε μέχρι το 1998, οπότε και μετεγγράφηκε στον ΠΑΟΚ. Στην ομάδα της Θεσσαλονίκης παρέμεινε για 6 χρόνια, και το 2004 μεταπήδησε στην Ε.Α. Πατρών. Στην ομάδα της Πάτρας παρέμεινε μέχρι το 2006. Επόμενος σταθμός στην καριέρα του Προύσαλη ήταν ο Παναθηναϊκός, στον οποίο παρέμεινε μόλις για μία περίοδο (2006-07) κατακτώντας ωστόσο με το τριφύλλι το Κύπελλο Ελλάδας 2006-07.

Την πενταετία 2007-12, ο Κώστας Προύσαλης αγωνίστηκε αποκλειστικά σε ομάδες της Θεσσαλονίκης και κατά σειρά στον Άρη (2007-08), στον ΠΑΟΚ (2008-09)Στον ΠΑΟΚ ο Προύσαλης www.gazzetta.gr  και στον Ηρακλή (2009-12). Συνολικός απολογισμός τίτλων κατά τη διάρκεια εκείνης της παρουσίας του στις ομάδες της Θεσσαλονίκης ήταν ένα πρωτάθλημα και ένα κύπελλο Ελλάδας. Και τα δύο τα κατέκτησε με τη φανέλα του Ηρακλή το 2012.

Το καλοκαίρι του 2012 αποφάσισε να αφήσει την Ελλάδα και να ταξιδέψει στη Γαλλία για λογαριασμό της Ναρμπόν Βόλεϊ, στην οποία παρέμεινε για δύο χρόνια, όπου ήταν συμπαίκτης με τον Γιώργος Πετρέα.Παραμένουν Γαλλία Προύσαλης και Πετρέας www.sport-fm.gr  Τον Μάϊο του 2014 ο Κώστας Προύσαλης υπέγραψε συμβόλαιο με τον Ολυμπιακό Πειραιώς,Ανακοίνωσε Προύσαλη ο Ολυμπιακός www.pamesports.gr  με τον οποίο κατέκτησε το Λίνγκ Καπ του 2015. Από τον Ολυμπιακό αποχώρησε το καλοκαίρι του 2015, οπότε επέστρεψε στη Ναρμπόν για δύο ακόμη περιόδους.

Το καλοκαίρι του 2017 επανήλθε στην Ελλάδα και αγωνίστηκε για τρεις περιόδους στον αγαπημένο του Ηρακλή Θεσσαλονίκης.Επίσημο: Ο Προύσαλης στον Ηρακλή www.iraklis1908.gr  Το Καλοκαίρι του 2020 μετακομίζει στη γενέτειρά του Βέροια,Ανακοίνωσε Προύσαλη ο Φίλιππος Βέροιας (vid) www.fosonline.gr  και αγωνίζεται με τα χρώματα του Φίλιππου μέχρι τον Δεκέμβριο του 2021, οπότε αποδέχεται πρόταση του Ολυμπιακού για συμβόλαιο μέχρι το τέλος της περιόδου, ώστε να βοηθήσει την ομάδα του Πειραιά να αντιμετωπίσει το θέμα που είχε στη θέση του πασαδόρου.Επίσημο: Στον Ολυμπιακό ο Προύσαλης athlitikoskosmos.gr 
Το Καλοκαίρι του 2022, αθεράπευτος εραστής του βόλεϊ, με περισσότερα από τριάντα χρόνια προσφοράς στο άθλημα, εντάσσεται στον νεοφώτιστο Αριστοτέλη Σκύδρας,Με την εμπειρία του Προύσαλη στη Volley League ο Αριστοτέλης Σκύδρας www.sport-fm.gr  στην προσπάθεια της ομάδας της Πέλλας να παραμείνει στη μεγάλη κατηγορία. Στον Αριστοτέλη παρέμεινε μέχρι τον Ιανουάριο του 2023, οπότε μετακόμισε στη Θεσσαλονίκη, για να ενταχθεί στον επίσης νεοφώτιστο Πήγασο Πολίχνης,Πήγασος Πολίχνης: Ανακοίνωσε την απόκτηση του Κώστα Προύσαλη www.volleyleague.gr  με τον οποίο ανανέωσε το συμβόλαιό του και για την περίοδο 2023-24.Ανανέωσε με τον Πήγασο Πολίχνης ο Προύσαλης www.sport-fm.gr 
Για την περίοδο 2024-25 ο Κώστας Προύσαλης σε ηλικία 44 ετών υπέγραψε για τρίτη φορά στον Ηρακλή Θεσσαλονίκης, προκειμένου με την πείρα και τις ικανότητές του να βοηθήσει τον «Γηραιό» στην προσπάθειά του για την επάνοδο στην Βόλεϊ Λιγκ, εκεί όπου ιστορικά ανήκει.Τρίτη θητεία του Προύσαλη στον Ηρακλή με στόχο την επιστροφή στη Volley League athlosnews.gr

 Διεθνής καριέρα 
Ο Κώστας Προύσαλης έχει μία πλούσια καριέρα με την Εθνική ομάδα πετοσφαίρισης της Ελλάδας. Για πρώτη φορά συμμετείχε σε μεγάλη διοργάνωση με την Εθνική Ελλάδας στο ΕυρωπαΙκό Πρωτάθλημα του 2003, και από τότε είχε μια συνεχή παρουσία στην Εθνική ομάδα έως το 2018. Το 2004 ήταν παρών στον αλήστου μνήμης αγώνα απέναντι στις ΗΠΑ για την τετράδα των Ολυμπιακών αγώνων της Αθήνας.ο βράδυ που χάθηκε η μεγάλη ευκαιρία για το Ελληνικό βόλεϊ (Φύλλο αγώνα) panerythraikosvolley.gr  Συμμετείχε σε όλα τα Ευρωπαϊκά Πρωταθλήματα μέχρι το 2013, σε πολλές διοργανώσεις της Ευρωπαϊκής Λίγκας, στους προκριματικούς για τις Ολυμπιάδες του 2008 και 2012 καθώς και στους προκριματικούς για το Παγκόσμιο Πρωτάθλημα του 2014Ουκρανία - Ελλάδα 2-3 (Προκριματικά Παγκοσμίου 2014) και 2018.
Χαρακτηριστική απόδειξη της μεγάλης προσφοράς του στο ελληνικό βόλεϊ αποτελεί το γεγονός ότι ενώ έχει λιγότερους συλλογικούς τίτλους σε σχέση με άλλους διεθνείς πετοσφαριστές, έχει πραγματοποιήσει συνολικά 174 εμφανίσεις με την Εθνική ομάδα, που τον κατατάσσουν στην 8η θέση από πλευράς συμμετοχών,Συμμετοχές Εθνικής Ελλάδας Ανδρών (έως 2018) www.volleyball.gr  και που δηλώνουν μια σταθερή υψηλή απόδοση, ανεξαρτήτως των ομάδων που αγωνιζόταν. Από αυτές τις συμμετοχές οι 5 είναι σε Παγκόσμιο Πρωτάθλημα και οι 3 στους Ολυμπιακούς αγώνες της Αθήνας το 2004.

 Συλλογικοί τίτλοι – Διακρίσεις 
1 Πρωτάθλημα Ελλάδας
2011-12 (Ηρακλής Θεσσαλονίκης)

2 Κύπελλα Ελλάδας
 2007 (Παναθηναϊκός)
 2012 (Ηρακλής Θεσσαλονίκης)
2η θεση: 2011, 2018, 2019 (Ηρακλής Θεσσαλονίκης), 2015 (Ολυμπιακός Πειραιώς)

1 Λίνγκ Καπ Ελλάδας
2015 (Ολυμπιακός Πειραιώς)
2η θεση: 2021 (Φίλιππος Βέροιας)

1 Σούπερ Καπ Ελλάδας
2006 (Παναθηναϊκός)
 2η θέση: 2021 (Ολυμπιακός Πειραιώς)

 Ατομικές διακρίσεις 
 Πρωτάθλημα Ελλάδας 2010-11: Κορυφαία επτάδα κανονικής περιόδου  www.volleyleague.gr

 Παραπομπές 

 Εξωτερικοί σύνδεσμοι 
 Κώστας Προύσαλης: Παρουσίαση - Ατομικά στοιχεία - Ομάδες - Διακρίσεις volleybox.net
 Κώστας Προύσαλης: Ομάδες - Αγώνες - Στατιστικά globalsportsarchive.com]
 Κώστας Προύσαλης - Ατομικά στοιχεία - Ομάδες καριέρας greekvolley.eu
 Κώστας Προύσαλης: Ατομικά στοιχεία - Ομάδες καριέρας www.volleyleague.gr
 Κώστας Προύσαλης - Ευρωπαϊκή παρουσία www-old.cev.eu
 Ο Κώστας Προύσαλης στη συνέντευξη της ζωής του www.sdna.gr 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΠΑΟΚ
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές ΠΑΟ
Κατηγορία:Πετοσφαιριστές Άρη
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές ΟΣΦΠ
Κατηγορία:Έλληνες προπονητές πετοσφαίρισης
Κατηγορία:Προπονητές πετοσφαίρισης ελληνικών συλλόγων
Κατηγορία:Προπονητές πετοσφαίρισης Ηρακλή Θεσσαλονίκης